kardosdrur/scandi-wiki huggingface dataset:
Lil Wayne

Dwayne Michael Carter Jr. (født 27. september 1982 i New Orleans) er en amerikansk rapper, der optræder under sit kunstnernavn Lil' Wayne, og undertiden også under navnene Weezy Baby, D og Shrimp Daddy.

Som 9-årig blev han en del af pladeselskabet Cash Money Records, og var med til at starte gruppen Hot Boyz, som han nåede at udgive tre albummer med, inden de gik fra hinanden. Han fik sit store gennembrud, da hans soloalbum Tha Block Is Hot blev udgivet i 1999. Senere udgav han 500 Degreez og Lightz Out. I 2004 udgiv han det første album fra serien Tha Carter, og det blev efterfulgt af Tha Carter II i 2005. Lil wayne er direktør (CEO) for sit eget selskab Young Money Entertainment, som han grundlagde i 2005. Gruppen består af andre rapartister og en enkelt kvindelig rapper, Nicki Minaj.

Lil' Wayne blev hurtigt et stort navn i hiphop, og han startede med at synge med på mange andre artisters sange, samt udgive mixtapes. Albummet Tha Carter III blev udgivet i 2008, og solgte over en million eksemplar i den første uge.

Tha Carter III (2008) blev Lil Wayne mest succesfulde album til dato, med over 1 million eksemplarer i USA på første uges salg. På grund af de omtalte numre, som "Lollipop", samt "A Milli" og "Got Money", vandt han Grammy Award for Best Rap Album. 

Han forlod grundskolen som 14-årig uden afgangsprøve, og har siden arbejdet som musiker. Han har dog senere gennemført skolen og bestået grundskolens afgangsprøve. 

Lil' Wayne har fire børn med fire forskellige kvinder. 

Solodebutalbummet Tha Block Is Hot opnåede en startplacering i top 10 på den amerikanske Billboard 200, og Lil' Wayne blev udnævnt til "Best New Artist" af The Source samme år. 

Gennem årene, har han har flere gange været i politiets søgelys, og den 7. marts 2010 blev Lil' Wayne idømt 12 måneders fængsel for ulovlig våbenbesiddelse, men blev prøveløsladt efter otte måneder.

Numrene på albummet Devolved, der udgives i 2013, er skrevet, mens han sad fængslet på Rikers Island.

Som 12-årig kom han til at skyde sig selv i maven ved en fejl, da han legede med en pistol. Han har indrømmet, at han ryger marihuana ret tit, og han er tidligere har været afhængig af medicin. Han har været arresteret flere gange, for besiddelse af både stoffer og våben.

Studiealbummer 
 Tha Block Is Hot (1999)
 Lights Out (2000)
 500 Degreez (2002)
 Tha Carter (2004)
 Tha Carter II (2005)
 Tha Carter III (2008)
 Rebirth (2010)
 I Am Not a Human Being (2010)
 Tha Carter IV (2011)
 I Am Not a Human Being II (2013)
 Tha Carter V (2014)
 Free Weezy Album (FWA) (2015)

Kilder

Eksterne henvisninger 

 
 
 

Rappere fra USA
Personer fra New Orleans
Kirchehrenbach

Kirchehrenbach er en kommune i Landkreis Forchheim i Regierungsbezirk Oberfranken i den tyske delstat Bayern. Byen er administrationsby for Verwaltungsgemeinschaft Kirchehrenbach.

Geografi 
Byen ligger ved foden af Ehrenbürg (Walberla).
 
Nabokommuner er (med uret fra nord):Pretzfeld, Leutenbach, Wiesenthau, Forchheim, Weilersbach
Klaus Kinkel

Klaus Kinkel (født 17. december 1936 i Metzingen, Baden-Württemberg, Tyskland, død 4. marts 2019 i Sankt Augustin, Nordrhein-Westfalen, Tyskland) var en tysk politiker, der har repræsenteret FDP. Kinkel var justitsminister, udenrigsminister og vicekansler i Helmut Kohls regering 1991–1998.

Kinkel blev født i en katolsk familie. Efter at have taget sin studentereksamen i Hechingen, påbegyndte han studier i jura ved universiteterne i Tübingen, Bonn og Köln. Han tog sin første juridiske eksamen i Tübingen og den anden i Stuttgart, hvorefter han blev dr.jur.. 

Efter først at have arbejdet for delstaten Baden-Württemberg, blev han i 1968 ansat i forbundsrepublikkens indenrigsministerium, Bundesministerium des Innern. Her var han 1970–1974 personlig referent for Hans-Dietrich Genscher. Sammen med Genscher skiftede han i 1974 til udenrigsministeriet, Auswärtiges Amt. Fra 1979 til 1982 var han formand for Bundesnachrichtendienst.

Han blev medlem af FDP i 1991, og var medlem af Bundestag fra 1994 til 2002. Kinkel blev udnævnt til justitsminister i 1991, men allerede i 1992 forlod han embedet for at blive udenrigsminister, hvilket han var til Kohl-regeringens afgang i 1998. Fra 1993 var han desuden vicekansler. På den post efterfulgte han Jürgen Möllemann.

Kinkel var desuden formand for FDP 1993–1995.

Referencer

Eksterne links 

Udenrigsministre fra Tyskland
Medlemmer af Forbundsdagen
Politikere fra FDP
Personer fra Baden-Württemberg
Eberhard Karls Universität Tübingen

Eberhard Karls Universität Tübingen, undertiden også kaldet Eberhardina Carolina, er et statsligt universitet beliggende i Tübingen i delstaten Baden-Württemberg, Tyskland. 

Med sin grundlæggelse i 1477 er det blandt Tysklands ældste universiteter. Det har gjort sig internationalt bemærket indenfor medicin, naturvidenskab og humaniora, og universitet´har uddannet flere Nobelprismodtagere indenfor medicin og kemi. Særligt universitetets tyskstudier (tysk: Germanistik) har været vurderet til at være Tysklands bedste i årevis. Tübingen er en af de fem klassiske universitetsbyer i Tyskland; de andre er Marburg, Göttingen, Freiburg og Heidelberg. I 2007 havde universitetet 23.500 studerende og 10.000 ansatte, deraf 450 professorer og 2.000 forskere.

Universitetet blev grundlagt af hertug Eberhard i 1477 og bestod oprindeligt af de fire klassiske fakulteter – teologi, jura, medicin og filosofi. I dag består universitetet af 17 fakulteter.

Eksterne henvisninger 
 Eberhard Karls Universität Tübingens hjemmeside 

Universiteter i Tyskland
Uddannelse i Baden-Württemberg
Etableret i 1477
Trempelhøjde

Begrebet trempelhøjde dækker over højden i et hus fra oversiden af det færdige gulv på øverste etage til det lodrette måleplans skæring med den indvendige beklædning. Trempelhøjden er relevant i trempelkonstruktionshuse, hvor tempelkonstruktionen hæver facaden over etageadskillelsen. Det giver mere plads og en bedre udnyttelse af rummet under taget. Trempelspær er en variant af hanebåndsspær og ses især på ældre huse.

Højden bruges, når nye huse opføres, idet der i mange kommuner er bestemmelse om hvor høj trempelhøjden må være af hensyn til lokalplaner. 

Tage
Brystværn

Et brystværn er en mur eller en forhøjning af jord, der skal beskytte ("værne brystet") mod beskydning i krig. Tit er et brystværn bygget på volden foran en borg eller fæstning.

Se også
 Voldgrav
 Skanse (forsvarsanlæg)

Fæstningsanlæg
Cody Martin

Cody Martin er en fiktiv person i Disney Channels tv-serier Zack og Cody's Søde Hotelliv og Det Søde Liv til Søs. Han spilles af Cole Sprouse.

Se også 
 Zack Martin
 Maddie Fitzpatrick

Eksterne henvisninger 
 

Tv-seriefigurer
Kleinsendelbach

Kleinsendelbach er en kommune i Landkreis Forchheim i Regierungsbezirk Oberfranken i den tyske delstat Bayern. Den er en del af Verwaltungsgemeinschaft Dormitz.

Geografi 
Kommunen ligger cirka 15 kilometer øst for Erlangen og omkring 15 kilometer nord for Nürnberg i dalen til floden Schwabach. Det er den sydligste landsby i Oberfranken.

Nabokommuner er (med uret fra nord):
Neunkirchen am Brand, Igensdorf, Eckental, Kalchreuth, Dormitz

Inddeling 
Til Kleinsendelbach hører landsbyerne Steinbach og Schellenberg og bebyggelserne Schleinhof og Neubau.
Beskyttelse

At beskytte noget eller nogen vil sige at man prøver at standse, bremse eller formindske en (indbildt eller reel) påvirkning på selvsamme. Som regel vil den beskyttende opfatte den nævnte påvirkning som noget negativt. 

Beskyttelse (værn, protektion) som begreb hænger således sammen med begrebet trussel; når der opstår en trussel, er én mulig reaktionsstrategi at øge sit beskyttelsesniveau (andre muligheder er blandt andet at angribe truslen eller at forholde sig passiv). Påvirkningen kan være direkte fysisk (at beskytte sin hud mod solens stråler, at beskytte hinanden mod kønssygdomme, at beskytte en computer mod virusangreb, at beskytte en by mod militær invasion), kulturel (at værne om det danske sprog [dvs. beskytte det mod radikal påvirkning fra andre sprog], at beskytte minoriteternes rettigheder [dvs. beskytte dem mod at miste de særheder der gør dem til minoriteter]), eller af mere hypotetisk art (at beskytte sin datter mod alle de dårlige tv-reklamer). Beskyttelsesprocessen er ikke altid en aktiv handling; ofte kan én genstand (værnemiddel) beskytte en anden genstand alene i kraft af sin tilstedeværelse (klippen beskyttede marken mod oversvømmelse).

På dansk bruges ordet »beskyttelse« både om selve processen med at beskytte nogen/noget (Dyrenes beskyttelse [dvs. beskyttelse af dyrene], beskyttelse af borgerrettighederne) og om en beskyttende genstand (skjoldet var hans eneste beskyttelse, de havde sex uden beskyttelse [dvs. prævention]).

I naturen må ethvert individ sørge for sin egen (ev. de nærmeste artsfrænders) beskyttelse. I menneskets civilisation er beskyttelsen blevet institutionaliseret; således er der institutioner der skal beskytte folk mod sygdomme, politi der skal beskytte borgerne mod at begå forbrydelser mod hinanden, hære der skal beskytte områder og befolkningsgrupper mod angreb, osv.

Underbegreber
Læ er beskyttelse mod vind. Ly er beskyttelse mod nedbør.

Se også

Personligt værnemiddel
Forsvar
Protektionisme
Vedligehold
Bevaring

Værnemidler
Handlinger
Kunreuth

Kunreuth er en kommune i Landkreis Forchheim i Regierungsbezirk Oberfranken i den tyske delstat Bayern. Den er en del af Verwaltungsgemeinschaft Gosberg. I landsbyen ligger Schloss Kunreuth.

Geografi 
Kunreuth består af landsbyerne Ermreus, Kunreuth, Regensberg. I Regensberg ligger bebyggelsen Weingarts og Borgruinen Regensberg.

Nabokommuner er (med uret fra nord): Leutenbach, Gräfenberg, Igensdorf, Hetzles, Effeltrich, Pinzberg.

Eksterne henvisninger 

 Om slotte og andre bygninger i Kunreuth
Langensendelbach

Langensendelbach er en kommune i Landkreis Forchheim i Regierungsbezirk Oberfranken i den tyske delstat Bayern.

Geografi 
Langensendelbach ligger ca. otte kilometer syd for Forchheim og otte kilometer nord for Erlangen.

Inddeling 
Kommunen består af landsbyerne Langensendelbach og Bräuningshof.

Nabokommuner 
Nabokommuner er mod syd Marloffstein, Neunkirchen am Brand mod sydøst, Hetzles mod øst, Effeltrich mod nordøst, Poxdorf mod nord, Baiersdorf mod vest og Bubenreuth mod sydvest

Historie 
Langensendelbach hørte til de 14 landsbyer der i 1007 via kejser Henrik den Hellige kom under Bamberg Bispedømme. I 1803 blev den en del af Bayern.
Nørre Nissum Seminarium

Nørre Nissum Seminarium er grundlagt i 1892 i Vestjylland syd for Limfjorden ved Nissum Fjord, 8 km øst for Lemvig, af Indre Mission, der 5 år tidligere havde lagt en højskole hér. Sognepræst Adolf Laurits Hansen varetog både højskolen og seminariet.

Seminariet var i starten et mandeseminarium, men fra 1907 er der også uddannet kvinder. Omkring højskolen og seminariet voksede der en bebyggelse op, der nu hedder Nissum Seminarieby med knap 800 indbyggere.

I 1968 blev seminariet udvidet med et HF-kursus.

Nørre Nissum Seminarium er det eneste tilbageværende lærerseminarium, som er grundlagt af Indre Mission.

Seminariet har i dag omkring 750 fuldtidsstuderende og derudover et stort antal fjernstuderende, der bruger internet som den vigtigste forbindelse til seminariet.

De Lærerstuderendes Råd (DLR/LL) på seminariet er tilsluttet Lærerstuderendes Landskreds og er repræsenteret i alle samarbejdsorganer på stedet.

Seminariet har overlevet nedlæggelsestrusler 
Nørre Nissum Seminarium og Skive Seminarium skulle efter planerne være fusioneret og placeret i Holstebro senest i 2012, men massive protester fra lokalsamfundene bevirkede, at bestyrelsen for VIA University College på et møde den 1. februar 2010 besluttede, at de to uddannelsessteder kan fortsætte, hvis de lever op til en række fastsatte kvalitetskrav.

Forstandere 
 1892- Adolph Lauritz Hansen (født 12. september 1856 i Borup ved Køge; sognepræst og højskoleforstander)
 1919–1956 P.C. Gjelstrup (1888-1983)

Kendte dimitteret med HF-eksamen 
 1971 Villy Søvndal, politiker, tidl. MF for SF, udenrigsminister 2011-13

Kendte dimitteret med lærereksamen 
 1906 C.M. Julin (1882–1963), højskoleforstander
 1913 Søren Olesen, politiker, højskolemand
 1946 Inger Lillelund (f. 1923), radikal politiker
 1953 Lars Busk Sørensen (f. 1930), forfatter, foredragsholder
 1958 Ove Drostkjær Rønsbro (f.1935)skoleleder, tidsskriftforfatter, digter.
 1959 Jens Kristian Lings (f. 1933), forfatter, cand.pæd.
 1961 Hans Peter Baadsgaard, fhv. statsrevisor
 1965 Knud Erik Kirkegaard, fhv. arbejdsminister, folketingsmand
 1966 Kaj Henningsen, seminarie- og højskolelærer
 1974 Annelise Molin, psykolog, politiker (Ny Alliance)
 1974 Hans Jensen (f. 1951), viceinsp. v. Dansk Skoleforening for Sydslesvig
 1975 Johnny Madsen (f. 1951), musiker, maler
 1982 Niels Johan Geil, tidl. generalsekræter for KFUM-Spejderne i Danmark
 1987 Else Mathiassen, skuespiller, højskoleforstander
 2002 Rasmus Mørup Johansen (f. 1977) alias Telestjernen, musiker, filmmand og skolelærer

Referencer

Litteratur 
 P.C. Gjelstrup: Nørre Nissum Seminarium 1892–1942.
 J. Hauge Nielsen: Nørre Nissum Seminarium 1892–1992 — hverdagen og hver dags fest. 175 sider. Udgivet af Elevforeningen for Nørre Nissum Seminarium og HF, 1992.

Seminarier
Etableret i 1892
Bygninger, konstruktioner og anlæg i Lemvig Kommune
Nørre Nissum
Beskydning

Beskydning er en (passiv) handling, som går ud på at en modtager får en eller flere løse genstande skudt, slynget eller kastet i sin retning. Hvis modtageren ikke er beskyttet eller foretager en undvigelsesmanøvre, vil vedkommende blive ramt, eventuelt med skade til følge. Den eller det der forårsager beskydningen, er i reglen, men ikke nødvendigvis, en bevidst modstander.

Beskydning kan have karakter af leg (snebolde, vandballoner, vand (fx fra vandpistoler)), protest (æg, tomater, flasker) eller kamp (pile, boomeranger, kastespyd, kanonkugler, kugler, projektiler). Den arketypiske beskydning varierer med tid og sted, således vil en påstand om at De kom under kraftig beskydning i én kulturel kontekst kunne opfattes som De blev beskudt med flitsbuer, og i en anden som De blev beskudt med pistoler. Det kan også forstås i en overført betydning – ministeren kom under kraftig beskydning i folketingssalen. 

Endelig kan beskydning også ses fra aktørens perspektiv, dvs. som en aktiv handling. De situationer vil man dog typisk beskrive med andre ord, såsom skydning, kasten med snebolde osv.

Se også 
 Bombardement
 Be- (suffiks)

Handlinger
Leutenbach (Oberfranken)

Leutenbach er en kommune i Landkreis Forchheim i Regierungsbezirk Oberfranken i den tyske delstat Bayern. Den er en del af Verwaltungsgemeinschaft Kirchehrenbach.

Geografi 
Leutenbach ligger mellem Erlangen og Bayreuth.

Bydele og nabokommuner 
Til kommunen hører ud over hovedbyen, landsbyerne Dietzhof, Ortspitz, Seidmar, Mittelehrenbach og Oberehrenbach.

Nabokommuner er (med uret fra nord): Kirchehrenbach, Pretzfeld, Egloffstein, Gräfenberg, Kunreuth, Pinzberg, Wiesenthau.
Stubmølle

En stubmølle er en vindmølle af træ på en fod. Hele møllen kan drejes efter vindretningen. Stubben, som har givet denne type vindmølle navn, er et lodret stykke egetømmer, der bæres og støttes af møllefodens skråstivere. Stubmøllerne er bygget til at male korn på kværne.

Som på alle vindmøller overføres vindenergien fra møllevingerne via aksler og tandhjul. De fleste vinger er forsynet med kludesejl, som skal rigges omtrent på samme måde som et sejlskib. Derfor må mølleren eller hans svende ved ændringer i vindstyrken klatre op på vingerne og ændre på svikningen, dvs. måden, hvorpå sejlene tilpasses vindretningen. Fagudtrykket er, at møllen svikkes manuelt.

Etagerne i vindmøller betegnes som lofter. Stubmøllerne havde oprindeligt to lofter: det underste broloftet og kværnloftet. Broen er den tømmerkonstruktion, der bærer kværnene på loftet oven over. Senere blev møllerne bygget i flere etager fx med et særskilt loft til hejseværket, lorrisloftet.

Oprindelig kunne stubmøllerne kun drive en enkelt kværn, men efter ombygning fik nogle af dem flere kværne.

Adgangen til en stubmølle sker via svansen, som er et langt stykke tømmer, der stikker ud fra møllekroppen. Denne hale har to funktioner: Den er trappe, og den bruges, når møllen skal krøjes (drejes). Det er lettest at krøje den fra en vogn, som er fastgjort til møllen. Vognen strammes op mod spilbommen, som er krøjevognens lodret stående pæl.

Stubmøller i Danmark 
De fleste stubmøller i Danmark blev opført mellem 1200 og 1650. Derefter vandt den hollandske vindmølle frem. De er karakteriseret ved, at kun hatten er bevægelig. Fra ca. 1800 var hollænderen den dominerende.

Stubmøller forekom i Østengland, Normandiet og Flandern allerede i slutningen af 1100-tallet. I 1234 er stubmøllen dokumenteret i Holsten. Den første stubmølle i Danmark nævnes i 1259, da bispen i Roskilde bevidner, at en kannik har skænket en vindmølle i Fløng til Roskilde Domkirke.

I Danmark findes 11 stubmøller i landskabet og fem på museer.

Museumsmøller 

 Rangstrup Mølle, Haderslev Museum
 Tuesbøl Mølle, Den Gamle By
 Frøslev Mølle på Hjerl Hede
 Karlstrup Stubmølle på Frilandsmuseet
 Vesterby Mølle på Frilandsmuseet i Maribo

Møller i landskabet

 Søndersted Mølle eller Butterup Mølle
 Tejn Mølle eller Melsted Mølle
 Bechs Mølle eller Svaneke Mølle
 Egeby Mølle
 Torkilstrup Mølle
 Læsø Mølle
 Læsømøllen en kopi af Læsø Mølle opført på Frilandsmuseet ved Kongens Lyngby
 Brundby Stubmølle
 Kappel Mølle
 Pibe Mølle
 Stouby Mølle -der også ses omtalt som Stovby Mølle
 Østofte Mølle
 Kokseby Mølle

Noter

Se også 

 bebyggelse, vindmølle

Litteratur 
 Lise Andersen: "Hvad ved vi om de ældste danske vindmøller?" (Landbohistorisk Tidsskrift 2015; s. 9-51)
 Anne Marie Lebech-Sørensen: Vindmøller og vandmøller i Danmark, bd. 1 - 4, Forlaget SKIB, 2001-2006

Eksterne henvisninger 

 Møller på Lolland-Falster
Dana Broccoli

Dana Broccoli, født Natol (3. januar 1922 – 29. februar 2004) var en amerikansk skuespillerinde, der er gift med den kendte filmproducent Albert R. Broccoli.

Eksterne henvisninger 
 

Skuespillere fra New York
Personer fra New York City
Resultat af primær drift

Resultat af primær drift eller det engelske udtryk EBIT (Earnings before interest and tax) er et regnskabsmæssigt tal for en virksomheds "resultat før renter".
Placeringen af EBIT i et regnskab kan ses i det meget simple regnskab nedenfor.

En variation af EBIT er EBITDA (Earnings before interest, taxation, depreciation and amortization). Udtrykket bruges mere til analyse af investeringer, da det er et udtryk for et cash-flow idet "papirpenge" som afskrivninger ikke er indeholdt, som det er i EBIT.

Se også  
 Overskudsgrad

Noter 

Erhvervsliv

ja:利益#営業利益
Christian Hjelm

Christian Hjelm er forsanger og guitarist i det danske indie rock-band Figurines. Han kommer oprindeligt fra Vestbjerg i Nordjylland.

Ud over Figurines' tre album og en ep har han også udgivet tre singler under sit eget navn.

Den 22. november 2008 optrådte Christian Hjelm ved en hyldestkoncert for The Beatles' White Album, som hed "The White Concert". Her sang han Beatles-nummeret "Martha My Dear".

Christian Hjelm udgav 3. september 2012 sit første soloalbum, "Før vi blev lette". Pladen er på dansk, og der er blevet frigivet single, inkl. B-side, "Lang vej igen" og "Scenen skifter nu". I 2014 udgav Christian Hjelm albummet "Vaskeægte" via musikselskabet Playground Music. I 2014 udgav Hjelm også julesinglen "I Mørket Finder Lyset Vej” og i 2016 udgav han, sammen med Sarah Hepburn, EP'en "Feed on the Night" under bandnavnet Lucky Moon.

I 2012 blev han desuden udnævnt til kulturambassadør for Aalborg ved gallashowet Aalborgs Bedste i Nordkraft

Diskografi 
 Før vi blev lette (2012)
 Vaskeægte (2014)
 I Mørket Finder Lyset Vej (Single)
 Feed on the Night (Lucky Moon - EP 2016)
 Idiotsikker Manual (Full album 2022)

Eksterne henvisninger 
 Christtian Hjelm Officielle hjemmeside 
 

Tjek fødselsår
Sangere fra Danmark
Milan Rastislav Štefánik

Milan Rastislav Štefánik (født 21. juli 1880 i Košariská, død 4. maj 1919 i Ivanka pri Dunaji) var en slovakisk astronom, meteorolog, videnskabsmand, general og politiker. Han regnes, sammen med Tomáš Masaryk
og Edvard Beneš, for grundlægger af Tjekkoslovakiet i 1918.

Štefánik blev i 1904 doktor i filosofi på universitetet i Prag, hvorfra han samme år rejste til Paris. Han deltog i talrige astronomiske ekspeditioner til bl.a. Mont Blanc og Tahiti. Han blev kendt i indflydelsesrige franske kredse. Det var takket være Štefánik at T.G. Masaryk i begyndelsen af 1916 kom til en audiens både hos den franske premierminister Aristide Briand og parlaments formand Paul Deschanel. Masaryk fremlagde for dem sine tanker om det nye Europa, om Østrigs opløsning og det tjekkiske folks ønske om selvstændighed. Efter Tjekkoslovakiets oprettelse blev Štefánik udnævnt til krigsminister i den første regering. På vej hjem, fra Italien til Slovakiet, forulykkede hans fly i Vajnor ved Bratislava. Samtlige personer i flyet omkom. Štefánik fik en statsbegravelse og i løbet af næste 10 år blev der bygget en storslået begravelsesplads i Bradlo, tæt ved hans fødested.

Referencer 

Politikere fra Tjekkoslovakiet
Falkoner Biografen

Falkoner Biografen er en biograf på Frederiksberg.

Biografen åbnede marts 2007 og har seks sale. Den ligger tæt på Frederiksberg Station og er ejet af Nordisk Film.

Biografer i Danmark
Bygninger, konstruktioner og anlæg på Frederiksberg
Nordisk Film Biograferne
Ballerup Super Arena

Ballerup Super Arena, tidligere kaldet Siemens Arena, er en sportsarena beliggende i Ballerup og en del af Ballerup Idrætsby.

Til dagligt fungerer hallen som multiarena til træning for lokale foreninger. Cykelbanen er Team Danmark-elitesportscenter for landets bedste banecykelryttere. Året rundt afholdes der løbende stævner for både amatører og professionelle. VM i badminton, landskampe i basketball, regionals i Crossfit og VM i banecykling er blandt andet blevet afholdt her med stor succes.

Hallens samlede areal er 15.000 m² og har den kapacitet på 9.200 til stående gæster.

Ballerup Super Arena blev indviet 28. december 2001. Den 2. januar 2003 kollapsede taget. Ingeniørfirmaet COWI konkluderede senere, at det var en beregningsfejl, der var skyld i kollapset og det nye tag blev efterfølgende forstærket af kabler.

Arenaen har tidligere dannet ramme om bl.a. til Københavns seksdagesløb og store koncerter med kunstnere som Rihanna, Back Street Boys og Thomas Helmvig.

I 2010/2011 fungerede Ballerup Super Arena som hjemmebane for håndboldklubben AG København. Desuden afholdtes der også Dansk Melodi Grand Prix, MGP og det københavnske 6-dages løb.

Arenaen ejes af Ballerup Kommune.

Referencer

Eksterne henvisninger 

 Ballerup Super Arenas hjemmeside

Cykelbaner i Danmark
Idrætshaller i Danmark
Atletikhaller i Danmark
Super Arena
Etableret i 2001
Multiarenaer i Danmark
Simon P. Henningsen

Simon P. Henningsen (20. august 1920 i Gentofte – 8. april 1974 i København) var arkitekt og designer. Han var søn af Else Strøyberg og Poul Henningsen, og overtog i 1948 sin faders stilling som arkitekt for forlystelseshaven Tivoli i København.

Han er begravet på Hørsholm Kirkegård.

Værker 
Værker i Tivoli, sammen med Poul Henningsen:

 Muslingeskallen (1941-42, fjernet 1949)
 Bro over Tivolisøen (1943, nedtaget 1945)
 Genopbygning af den schalburgterede Glassalen (1946)

Værker i Tivoli, alene eller sammen med andre:
 Smøgen (1952, s.m. Erik Nordgreen)
 Hængende haver (1955, s.m. Eywin Langkilde)
 Legeplads (1958, med Pierre Lübecker som kons. og s.m. div. kunstnere, fjernet 2010)
 Perron og lygtestandere, Veteranbilbanen (1959)
 Promenadepavillonen (1961)
 Restaurant Promenaden (1961)
 Selskabslokaler og lamper, Divan 2 (1962, ryddet og bortauktioneret pga. konkursen i 2011)
 Plænen (1968)
 Restaurant Perlen (1968)

Desuden:
 Legeplads m.m. i Liseberg, Göteborg (1954-74)
 Eget hus, Møllevænget, Hørsholm (1955)
 Dansepavillon i Eskilstuna (1967)
 Indretning af flere restauranter og værtshuse, bl.a. spisestederne Cheval Blanc, Mikkel Bryggers Gade (1965) og Kunstforeningen, Gammel Strand 48, begge København (1972).

Kilder

Eksterne henvisninger 
 

Designere fra Danmark
Arkitekter fra Danmark
Personer fra Gentofte
Danskere i 1900-tallet
Personer i Kraks Blå Bog (afdøde)
Personer med tilknytning til Tivoli